o
Vaellan uskossa.
Otan askeleita uskossa.
Luotan nimeesi.
Olen uusi Jeesuksessa.
Tervetuloa TV7-studioon, Grace ja Barbara.
Hienoa olla täällä.
Suomessa on kylmää ja Ugandassa niin lämmintä.
Mikä on tuonut teidät Suomeen?
Minulle kaikki on Jumalan armoa.
On hienoa tutustua vieraisiin kulttuureihin -
ja erilaisiin elintapoihin.
Tulin tänne opiskelujen perässä.
Olen aina haaveillut opiskelusta ulkomailla.
Olen iloinen, että tulin Suomeen.
Miten monta vuotta olet ollut Suomessa?
Siitä tulee kohta neljä vuotta.
Olen pian valmistumassa.
Mitä opiskelet?
Suoritan sairaanhoitajan AMK-tutkintoa.
Sinusta tulee siis sairaanhoitaja.
Meillä on pulaa sairaanhoitajista. Olet valinnut hyvän alan.
Entä sinä, Barbara?
Muutin Suomeen, koska perheeni asuu täällä.
Tulin tänne äitini luo.
Kuinka monta vuotta olet ollut Suomessa?
Olen 7 vuotta ja 2 päivää vanha Suomessa.
Ihanko totta? Kuinka monta minuuttia?
Muutamia tunteja.
Kiitos Herralle. Se on ihme.
Uganda ja Suomi ovat täysin eri kulttuureja.
Ilmasto ja ihmiset ovat erilaisia.
Mikä kulttuurissamme on erilaista verrattuna Ugandan kulttuuriin?
Haastavinta on se, että ihmiset ovat hiljaisia.
Se vaatii paljon rohkeutta.
Se on iso muutos verrattuna kotimaahani.
Ugandassa tunnetaan ainakin lähinaapurit.
Tiedetään heidän perheestään ja arjestaan.
On erittäin haastavaa tottua täkäläiseen kulttuuriin.
Ugandan kylissä kaikki tuntevat toisensa.
Naapurilta voi mennä lainaamaan sokeria tai jauhoja.
Keittiösi on naapurin keittiö.
Täällä ei välttämättä tunneta naapureita.
Heitä ei välttämättä edes näe.
Ihmiset saattavat asua vuosia tuntematta naapureitaan.
Ugandassa se on harvinaista.
Tunnemme naapurimme.
Se on ehkä haastavinta Suomessa.
Että suomalaiset ovat hiljaisia ja ujoja? - Niin.
Tulitte eilen junalla Vaasasta.
Kiititte Jumalaa siitä, että teillä oli toisistanne seuraa.
Muuten se olisi ollut tylsää.
Junamatka oli lyhyt. Me juttelimme koko matkan.
Ilman seuraa matka tuntuu paljon pidemmältä.
Miten kauan olette olleet uskossa?
En osaa sanoa tiettyä vuosilukua.
Olen kasvanut uskovassa perheessä lapsesta saakka.
Nuorempana tein uskovaisten juttuja vanhempieni vuoksi.
Vanhemmat opettivat, että Jumalan pitää olla osa elämääni.
Kävin katolista koulua ja kävin jumalanpalveluksissa.
Henkilökohtaisen uskonratkaisun tein kolmisen vuotta sitten.
Aloin käsittää, että Jumala on tärkeällä sijalla elämässäni.
Valitsin Hänet henkilökohtaisesti, en vanhempieni tähden.
Kolme vuotta sitten pyysit Jeesusta sydämeesi. - Aivan.
Vuonna 2006 kävin kasteella.
Kiitos Herralle! Kävit kasteella Suomessa. Se on ihme. Entä sinä?
Minäkin seurasin lähinnä vanhempien uskoa.
Noin puolitoista vuotta sitten sain syntyä uudelleen.
Miten selvisitte ensimmäisestä talvestanne?
Kun itse olen Afrikassa, hikoilen hurjasti.
Lämpötila nousee 40 asteeseen. Ilma on kuuma ja kuiva.
Suomessa voi olla pakkasta 30 astetta.
Kun muuttaa pois kotoa, ei tarvitse tuoda kaikkea.
Sitä muuttaa vieraaseen kulttuuriin.
Täytyy olla valmis elämään paikallisten tavoin.
Kun muuttaa tänne, täytyy hyväksyä nämä olosuhteet.
Täytyy muuttaa asenteitaan, -
muuten voi tulla sopeutumisvaikeuksia.
Teillä on opiskelukiireitä.
Mikäli ymmärsin oikein, -
olet työharjoittelussa Puolarmetsän sairaalassa Espoossa.
Ja Vaasan keskussairaalassa.
Kotiseurakuntanne on Sionförsamlingen i Vasa.
Millä tavalla seurakuntaelämä on erilaista täällä?
Vaasan seurakunta ei ole kovin erilainen.
Se on hyvin eloisa seurakunta, mikä on hienoa.
Siellä tuli heti hyvin kotoisa olo.
Olen tuntenut oloni tervetulleeksi. Työntekijät ovat hyvin mukavia.
Siellä on paljon muitakin afrikkalaisia.
Ilmapiiri on lämmin ja vastaanottavainen.
Vaasan Siionseurakunnan jäsenistä puolet on Afrikasta.
En tiennytkään, että Vaasassa asuu niin paljon ulkomaalaisia.
Vaasassa on paljon ulkomaalaisia opiskelijoita
Vaasalaiset ovat hyvin vastaanottavaisia.
Se tekee olosta kotoisan.
Millaisia tulevaisuuden suunnitelmia teillä on?
Haluatteko jäädä Suomeen? Kaipaatteko Ugandaa?
Minä ainakin kaipaan Ugandaa. Se on kotini.
Haluaisin takaisin sinne, koska perheeni asuu siellä.
Äitini, veljeni ja muut sukulaiset asuvat siellä.
Täytyy myös miettiä omaa tulevaisuutta.
Menen sinne, minne Jumala johdattaa.
Jos Jumala haluaa minun olevan Suomessa, jään tänne.
Jos Hän haluaa minun jatkavan työtä Ugandassa, menen sinne -
tai minne Hän haluaakin minut lähettää.
Minun taas on vaikea ajatella muuttavani Afrikkaan.
Perheeni asuu Suomessa.
Tietenkin voisin asua Afrikassa sukulaisteni luona, -
mutta tärkeimmät henkilöt, kuten äiti ja siskot, ovat täällä.
Ajattelen työskenteleväni tulevaisuudessa Suomessa, -
Pohjoismaissa tai Euroopassa.
Pidätte skandinaavisesta elämästä, paitsi hiljaisuudesta.
Niin.
Niin voi sanoa. Täällä on turvallista.
Oletteko kohdanneet Suomessa rasismia ihonvärinne vuoksi?
Onko teitä kohdeltu hyvin?
Vaikea kysymys.
En ole eläissäni tavannut rasistia.
Jotkut ystäväni ovat törmänneet rasisteihin.
He ovat kertoneet siitä.
Se vaihtelee alueittain. Itse en ole kohdannut rasismia.
Naiset kohtaavat miehiä harvemmin rasismia.
En tiedä, miksi asia on niin.
Kiitos Herralle, että olette välttyneet rasismilta.
Toivon, että maamme muuttuu avoimemmaksi.
Maailma pienenee maapalloistumisen myötä.
Suomessa asuu paljon ulkomaalaisia.
Kerro työstäsi Puolarmetsän sairaalassa.
Potilaiden hoitaminen on varmasti mielenkiintoista, -
kun ugandalainen sairaanhoitaja hoitaa suomalaispotilasta.
Mielenkiintoinen yhdistelmä.
Se on mielenkiintoista.
Aluksi minua jännitti.
Olen ollut Puolarmetsässä ja Vaasan keskussairaalassa.
Paljolti se riippuu potilaan olotilasta ja kunnosta.
Yleensä he ovat yhteistyöhaluisia.
Etenkin vanhat ihmiset haluavat tehdä yhteistyötä.
Kukaan ei ole kieltäytynyt hoidosta ihonvärini takia.
Potilaat kertovat huolistaan.
Sinulla on siis hyviä kokemuksia. - Aivan.
Voitko ajatella työskenteleväsi Ugandassa?
Toki. Olinkin harjoittelussa viime vuonna Mulagon sairaalassa.
Vertailin Ugandan ja Suomen terveydenhoitoa.
Uganda on suurten haasteiden edessä.
Toivon, että Ugandan sairaaloiden taso -
nousee Suomen sairaaloiden tasolle. Toivon voivani auttaa siinä.
Kun kiersin Christ Today -järjestön kanssa Ugandan kyliä, -
näin erilaisia telttoja ja kojuja, joissa oli sairaalan merkki.
En ollut kovin vakuuttunut sairaanhoidon tasosta.
Myös AIDS on huolestuttava ongelma Ugandassa.
Jos ymmärsin oikein, -
olet ollut AIDS:in vastaisessa työssä ja vapaaehtoistyössä.
Kerro lisää työstäsi Ugandassa ja Suomessa.
Muistan, kun olin Ugandassa lukiossa.
Ugandassa on perustettu monia nuortenryhmiä.
HIV on etenkin nuorten ongelma.
Olin mukana eräässä kristillisessä nuortenryhmässä.
Sen nimi oli YCS, nuorten kristittyjen yhteisö.
Kiersimme alueen kouluissa.
Kerroimme kristinuskosta.
Kehotimme nuoria pidättäytymään seksistä.
Rohkaisimme olemaan uskollisia kumppanille.
Kerromme myös ehkäisystä.
Nuoret käyvät kertomassa koulussa AIDS:in vaaroista.
Nuoret kuulevat AIDS:in vaaroista toisilta nuorilta.
He suhtautuvat niihin vakavammin.
Ryhmien tarkoituksena on ehkäistä AIDS:in leviämistä -
ja vähentää tartuntojen määrää.
Tilanne on parantunut viime vuosista.
Näkymät ovat nyt valoisammat, mutta silti ongelma on vaikea.
Työ keskittyy AIDS:in ehkäisyyn ja AIDS-orpojen auttamiseen.
Olemme järjestäneet vaatekeräyksiä.
Olemme keränneet myös taloudellista apua.
Miten arkielämä on muuttunut Ugandassa viime vuosikymmeninä?
Tilanne on parantunut vuosi vuodelta.
Kyllä. Tilanne paranee koko ajan.
1970-luvun jälkeen -
naiset ovat saaneet enemmän vapauksia.
Naiset ovat päässeet mukaan työelämään.
Naiset ovat saaneet yhtäläisiä oikeuksia miesten kanssa.
Tämä on uutta verrattuna menneeseen.
Ennen ajateltiin, että naisten paikka on kotona lieden äärellä, -
lapsia kasvattamassa.
Naisten eteneminen estettiin.
Nykyään naisia toimii johtotehtävissä.
Aiemmin naisten paikka oli kotona.
Nykyään naisia on tärkeissä tehtävissä.
Olin hämmästynyt nähdessäni, -
että liiketoimintaa hoitavat pääasiassa naiset.
He yhdistävät perheen ja uran.
Monissa perheissä isä hoitaa lapsia.
Toimintakulttuuri muuttuu.
Äitini oli yksin vastuussa minusta ja veljestäni.
Olen hyvin ylpeä äidistäni, joka on yksinhuoltaja.
Olen päässyt näin pitkälle hänen ansiostaan.
Äitisi on varmasti ylpeä sinusta.
Tietenkin.
Kun palasimme Ugandaan, -
olin 9-vuotias. Muutaman kuukauden kuluttua isäni kuoli.
Olin 10-vuotias. Minulla on sisaria.
Äitini on huolehtinut meistä.
Isäsi kuoli Keniassa liikenneonnettomuudessa.
Me suomalaiset emme ymmärrä Afrikan liikennettä.
Toisinaan se on täyttä kaaosta.
Miten kuvailisitte sitä?
Olen sanaton sen edessä.
Liikennettä on paljon. - Ihmiset ajavat miten sattuu.
Ihmiset eivät noudata nopeusrajoituksia tai sääntöjä.
Suoritin ajokortin Ugandassa.
Autokoulussa opetetaan kaikki.
Opettajat vaativat sääntöjen tarkkaa noudattamista.
Ajokortin saatuaan autoilijat unohtavat kaiken oppimansa.
En ole kokeillut. Minä pelkään.
Etenkin pojat oppivat ajotaidon veljiltään ja ystäviltään.
He läpäisevät ajokokeen, -
mutta he eivät välitä liikennesäännöistä.
Autokoulun käynyt ei voi toimia niin.
Kysyn vielä lopuksi, miten elätte uskoa todeksi arjessa -
ja kerrotte ystäville ja sukulaisille Jeesuksesta.
Miten todistatte Suomessa ja muualla?
Kiitän Jumalaa siitä, että Hän on luonut minut.
Saan herätä joka aamu.
Kaikilla asiat eivät ole yhtä hyvin.
Joku saattaa olla sairaalassa.
On suuri etuoikeus herätä joka aamu ja tehdä töitä.
Rukoilen Jumalaa näyttämään, mikä on elämäni tarkoitus.
Olen aina halunnut työskennellä lasten parissa.
Haluan tulevaisuudessa työskennellä esimerkiksi jossakin järjestössä, -
joka auttaa köyhiä orpolapsia.
Haluan antaa heille toivoa.
Haluan palvella Jumalaa auttamalla lähimmäisiäni.
Kiitän Jumalaa joka päivä siitä, että saan elää.
Haluaisin työskennellä pyhäkoulun opettajana.
Haluaisin myös laulaa kuorossa.
Kiitän Jeesusta teistä.
Olette roolimalleja nuorille.
Kunpa maamme jokaisella tytöllä olisi samanlainen palveleva asenne.
Rukoillaan lopuksi.
Jeesus, kiitos armostasi ja rakkaudestasi.
Rukoilemme Ugandan ja Afrikan puolesta.
Herra, näet jokaisen kylän ja kaiken sen hädän.
Näet jokaisen AIDS-potilaan.
Näet jokaisen orpolapsen.
Kiitos, että nimessäsi on toivo.
Peitä koko Afrikka voimallasi ja kalliilla verelläsi.
Tuo muutos jokaiseen kylään, perheeseen ja sydämeen.
Kiitos, että saamme laskea toivomme Sinuun.
Sinussa olemme voittajia.
Siunaa näitä sisaria ja heidän opiskeluaan.
Kätke heidät siipiesi suojaan.
Siunaa Suomea ja Afrikkaa. Aamen, Jeesuksen nimessä.
Miten se sanotaan Ugandassa?
Suomennos: Marianne Tenetz